title: "Muasem"
text: "\n\nMuasem (dt. Morsum) es en T\u0113rp \u00fcp Uast-S\u00f6l\u2019. Hat liit \u00f6n en Hii\u0111-L\u00f6nskep, wat deling t\u00f6 di Nationalpark Schleswig-Holsteinisches Wattenmeer jert.  \n\nMuasem es dit jerst T\u0113rp hur di Toch henkumt, aur di Hindenburg-Dam.\n\nMuasem Lir \nMuasem heer uk en gurt Masi M\u0113skl\u00f6n, en \u00f6n di Soowentiger Jaaren es diar jit fuul Molk, Iartaaplern esf. fan Muasem kemen.\n\nFuul Buuren haa man \u0101phualen, aurdat di Bundeswehr gur Aarber fuar jam \u00f6nber. \n\nT\u00f6hop me \"Gardinen iin \u00f6n di Buusem\" (Gardinen im Kuhstall), dit Ombechning fan di Buusem t\u00f6 R\u00fcm fuar di Baarilir, wiar dit iinfacher Aarber en muar Jil.\n\nMasi fan des Lir heer ja Kraam n\u00fc forkoopet en sen hent\u00f6't Fastl\u00f6n gingen.\n\nAaftinoch haa ja dat maaket, aurdat jen fan di Jungen di \u00fc\u0111er ek \u00fctbitaali ken, wan di Aalern ek muar diar sen.\n\nMasi Lir sen fan aural \u00fcp't Fastl\u00f6n kemen, aurdat di \u00f6n Muasem uuni wel. Dit sen sa fuul wesen, dat di leest Lir wat ark Dai S\u00f6lring snaket, twungen wiar, muar en muar D\u00fctsk t\u00f6 snaki.\n\nSa jeft dit \u00f6n Muasem deling \"Mooderspraaklers\" fan aur soowentig Jaaren, wat bluat jit D\u00fctsk snaki.\n\nS\u00f6l heer man en rocht aktiif Foriining. Hat es fuar des Lir en rocht \"Sysiphus-Aarber\" en bring di Jungen fan di Lir, wat twuntig Jaaren fuaroff t\u00f6 S\u00f6l kemen sen, en bet wat S\u00f6lring bi.\n\nHat sjocht \u00fct, \u00fcs wan fuul fan des Lir ee\u0111er di Wert luki, wat iin \u00f6n san ual Kultuur t\u00f6 finj es.\n\nDiili fan Muasem\n\nEn \"Rundfaart\"\n\nDiil I: Rochts om \nMuasem es ombi tri Kilometers lung (Fan Weesten t\u00f6 Uasten)en ombi tau Kilometers br\u0113r.\n\n\"Gurtmuasem\" es di Diil, hur em iin \u00f6n't T\u0113rp k\u00f6\u00f6rt, wan em fan \u0100richsem kumt. \n\nHat es t\u00f6hopkemen fan \"Klaampsh\u00f6rn\", \"Skelingh\u00f6rn\" en dit ual Gurtmuasem.\n\nWan em \u00fcp di T\u0113rpstig f\u00f6rterk\u00f6\u00f6rt, da kumt achter ombi jen Kilometer di \"Hof-Galerie\", wat jer en Hotel wesen es hur di Jungen t\u00f6 Pi\u0111ersdai wiar en hur uk Ringruar wesen es. \n\nDiar giar Gurtmuasem laangsem t\u00f6jen, en da kumt em hent\u00f6 \"Litjmuasem\". Achter di H\u00fc\u00fcsinger fan Litjmuasem kumt en gurt Golfplaats, wat al t\u00f6 \"N\u00f6si\" jert, di N\u00f6\u00f6s fan S\u00f6l \u00f6n Uasten.\n\nGurtmuasem, Litjmuasem en N\u00f6si gung bit hent\u00f6 di Nuurderkant, wat hent\u00f6 Uasten dit Klef uur. Di Klef jert t\u00f6 N\u00f6si.\n\nWan em ek hent\u00f6 N\u00f6si wel, ken em bi dit Jen fan Litjmuasem rochts om k\u00f6\u00f6r, hok hunert Meters hent\u00f6 di Dik en da we\u0111er rochts, sa dat em t\u00f6beek t\u00f6 Weesten k\u00f6\u00f6rt.\n\nSa kumt em hent\u00f6 \"Uasterjen\". Dit sen hok langi Straaten, wat \u00fcp di S\u00fc\u0111ersiir achter di Dik langs gung. \n\nAchter ombi en Kilometer kumt em aur di S\u0113rkwai, en diar bigent \"Wal\". Wal heer uk tau Diilen, Liiger Wal en Hooger Wal. \n\nWan em langsen f\u00f6rter hent\u00f6 Weesten k\u00f6\u00f6rt, kumt em d\u00f6\u00f6r en mal gurt Meesk-L\u00f6nskep we\u0111er hent\u00f6 \u0100richsem.\n\nMesken es em n\u00fc uk warem uuren, wan em me Rad k\u00f6\u00f6rt es. \n\nDa ken em \u00f6n't Weesterjen fan Muasem lefts om k\u00f6\u00f6r. Bi di Dik es en Baaristair me Str\u00f6nkoreven t\u00f6 finj.\n\nDiil II: Lefts om \n\nIk sen diar jit ek t\u00f6 kemen. Wet D\u00dc dit ek skriif?\n\nLuki uk jir \nTeenkstairen \u00f6n Muasem\nBiike \u00f6n Muasem 2008, Klaus Mungard.\nHistoori en Straatnaamen.\nDi Friisen fan Muasem\n\u00dc\u0111er T\u0113rper \u00fcp S\u00f6l\n\nMuasem"